paragraph_text: Nakon rata bio je profesor na vojnom sveučilištu Virginia Military Institute da bi 1870. naslijedio oca na položaju predsjednika Sveučilišta Washington i Lee u Lexingtonu u Virginiji. 1883. Vrhovni sud Sjedinjenih Američkih Država donio je odluku da se Custisu vrati obiteljsko imanje Arlington koje je vlada Unije zaplijenila tijekom rata. Kako je ondje u međuvremenu podignuto Nacionalno groblje Arlington, Custis je prodao imanje vladi SAD-a za 150.000 dolara.